Source: https://www.rci.com/pre-rci-fi_FI/help/wow/s1-depositing-explained.page
Timestamp: 2020-07-05 19:37:41+00:00
Document Index: 7843965

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Viikon tallettaminen | RCI Apua | RCI.com
Viikon tallettaminen
Talletuksesi on omistamasi lomaosakeviikko, jonka luovutat RCI-järjestelmään ja jota vastaan voit varata Vaihtoloman samalla hyödyntäen RCI:n jäsenetuja! Tallettaminen on kaikkein tärkein ensimmäinen askel kohti RCI-Vaihtolomaa.
Kun sinä ja muut jäsenet talletatte viikkojanne lomanvaihtojärjestelmään, luodaan jokaiselle enemmän lomavaihtoehtoja – myös sinulle!
Jotta voisit varata Vaihtoloman, ensimmäinen tehtävä on tallettaa omistamasi yksi tai useampi viikko. Voit tehdä talletuksen aikaisintaan 2 vuotta ja viimeistään 2 viikkoa ennen viikon alkamispäivämäärää.*
Mitä aikaisemmin talletat, sitä suurempi on talletuksen vaihtoarvo, joten kannattaa tallettaa mahdollisimman aikaisin! – Tallettamalla aikaisintaan 2 kaksi vuotta ja viimeistään 9 kuukautta ennen viikon alkamispäivää maksimoit sen vaihtoarvon ja lisäät valinnanvaraa vaihtoa varten. Varmista, että olet maksanut hoitovastikkeet omalle lomakeskuksellesi, jotta viikkosi hyväksytään järjestelmään.
(*Joillakin lomakeskuksilla on pakollinen vastikemaksusääntö, jonka mukaan viikkoa ei voi tallettaa, ennen kuin sitä koskevat hoitovastikkeet on maksettu. Jos tämä koskee sinua, saat meiltä siitä ilmoituksen, kun yrität tallettaa omistamaasi viikkoa RCI-järjestelmään).
Esimerkiksi jos omistamasi viikko alkaa 15. elokuuta 2017, voit tallettaa sen aikaisintaan 16. elokuuta 2015. Viimeinen mahdollisuus tallettaa on 14 vuorokautta ennen viikon alkamispäivää. Kun viikkosi on talletettu, voit vaihtaa sitä vastaan aikaisintaan vuotta ennen sen alkamispäivää (1. elokuuta 2016) ja viimeistään 2 vuotta sen alkamispäivän jälkeen (31. elokuuta 2019).
Kun talletat viikkosi, RCI antaa sille vaihtoarvon, joka tunnetaan nimellä talletuksen vaihtoarvo (TVA). (Lisätietoja aiheesta löydät alempaa.) Tätä verrataan sen jälkeen kaikkien tarjolla olevien Vaihtolomien "lomanvaihtoon vaadittuun vaihtoarvoon" (LVVA), minkä perusteella määritetään, mitkä lomat ovat käytettävissäsi.
Talletuslaskuri (alempaa kohdasta Lomansuunnittelutyökalut saat lisätietoja) verkkosivuillamme RCI.com auttaa sinua näkemään, mikä vaikutus ajoituksella on talletuksesi vaihtoarvoon, ja:
syöttämällä tiedot omistamasi viikon alkamispäivästä ja huoneiston koosta näet sen vaihtoarvon, ennen kuin talletat
laskuri ilmoittaa vaihtoarvon viikolle, jonka aiot tallettaa.
Talletustyypit
Talletus voi kuulua jompaankumpaan kahdesta kategoriasta riippuen siitä, minkä tyyppisen viikon omistat – kiinteän vai liukuvan. Tällä sivulla olevat tiedot auttavat sinua ymmärtämään, minkä tyyppisen viikon omistat ja mitä vaiheita sinun on noudatettava viikkoa tallettaessasi.
Kiinteän viikon talletus
Kiinteä viikko tarkoittaa, että omistamasi viikko on sama huoneisto ja sama viikko joka vuosi, samassa lomakeskuksessa. Useimmat kiinteän viikon omistajat voivat tallettaa suoraan RCI-järjestelmään, ja nopeimmin ja helpoimmin se käy verkkosivuillamme.
Tässä yllä olevassa esimerkissä näet kiinteän viikon omistuksen, viikko 28, joka vuosi, sisäänkirjoittautumispäivä lauantai.
Liukuvan viikon talletus – liukuva viikko tarkoittaa, että oman viikkosi ajankohta vaihtelee vuosittain.
Tässä esimerkissä näet liukuvan viikon omistuksen. Vuodelle 2016 jäsenen viikon ajankohdaksi määritettiin viikko 28, mutta vuodelle 2017 viikko 27.
Liukuva viikko voidaan tallettaa kahdella eri tavalla:
Lomakeskus tallettaa viikon: Joidenkin jäsenten, jotka omistavat liukuvan viikon, on soitettava omaan lomakeskukseensa ja pyydettävä, että lomakeskus tallettaa viikon heidän puolestaan.
Jäsen tallettaa RCI-järjestelmään: Jotkut jäsenet, jotka omistavat liukuvan viikon, voivat soittaa omaan lomakeskukseensa ja pyytää tiedot huoneistosta ja viikkonsa ajankohdasta ja sen jälkeen tallettaa suoraan verkkosivuillamme RCI.com.
TALLETUSTEN HALLINTA